ரீடெயில் துறையில் 2 முக்கிய பணிகள் நடைபெறுகின்றன. ஒன்று கொள்முதல் பணிகள். அதாவது பெரிய ரீடெயில் நிறுவனங்களின் விற்பனைக்கு தேவைப்படும் பொருட்களை மொத்தமாக வாங்குவது. இப்படி வாங்கப்படும் பொருட்களை விற்பனை செய்வது மற்றொரு பணி. இவ்விரண்டு பணிகளுக்குமே அதிக எண்ணிக்கையில் ஊழியர்கள் தேவைப்படுகிறார்கள். இன்று ரீடெயில் துறையில் பணி புரிய விரும்புவோர் அதிகமாக இருக்கின்றனர். அடிமட்டத்தில் விற்பனையாளராக பணி புரிய சிறப்புத் தகுதி எதுவும் தேவையில்லை என்றாலும், அடுத்தடுத்த உயர்ந்த பணிகளைப் பெற்றிட ரீடெயில் சிறப்புப் படிப்புகளைப் படிப்பது மிக அவசியம். இப்போது பல நிறுவனங்கள் இந்த படிப்புகளை தர தொடங்கியிருக்கின்றன. சென்னை போன்ற மெட்ரோ நகரங்கள் மட்டுமல்லாது, மதுரை போன்ற 2ம் நிலை நகரங்களில் கூட ரீடெயில் படிப்புகள் விரைவில் தொடங்கப்படவுள்ளன. ஹைபர்மார்க் கெட், சூப்பர் மார்க்கெட், ஹோல்சேல் சூப்பர் பஜார் என ரீடெயிலின் பல நிலை விற்பனை மையங்களிலும் சிறப்பான பணி வாய்ப்புகள் இருப்பதால் இதில் பட்டப்படிப்போ டிப்ளமோவோ சான்றிதழோ எதைப் படித்தாலும் நல்ல எதிர்காலம் உண்டு.